15.4.2009	SM086:00/2007

Jakelussa mainitut

PORA II hankkeen asettamispäätös (SM086:00/2007, 7.3.2008)

PORA II Tietojärjestelmätyöryhmän ASETTAMINEN

Poliisin hallintorakenneuudistuksen toiseen vaiheen suunnittelua ja toteuttamista varten on asetettu viiteasiakirjan mukainen PORA II hanke. Hankkeen tehtävänä on suunnitella ja toteuttaa poliisin toisen vaiheen hallintorakenneuudistus siten, että nykyisestä sisäasiainministeriön poliisiosastosta osa muodostaa myös tulevaisuudessa sisäasiainministeriön poliisiosaston ja osa muodostaa poliisin keskushallintoviraston. Tämän myötä poliisin hallintorakenteesta muodostuu kaksiportainen. Toteutukseen liittyy myös nykyisten lääninhallitusten poliisiosastojen yhdistäminen poliisin keskushallintovirastoon. Hallintorakenteen muutos tulee voimaan 1.1.2010.
 
Rakenneuudistuksen toisella vaiheella tulee olemaan vaikutuksia poliisin valtakunnallisiin tietojärjestelmiin ja vaikutukset ulottuvat myös niiden poliisin sidosryhmien tietojärjestelmiin, joihin poliisi tallettaa tietoja teknisen käyttöyhteyden avulla. Pääosa näistä vaikutuksista on jo huomioitu hallintorakenneuudistuksen ensimmäisen vaiheen aiheuttamissa tietojärjestelmämuutoksissa. Rakenneuudistus vaikuttaa merkittävästi poliisin käyttämiin talous-, henkilöstö- ja materiaalihallinnon tietojärjestelmiin.

Sisäasiainministeriön poliisiosaston poliiitoimintayksikkö on tällä päivämäärällä asettanut työryhmän, jonka tehtävänä on selvittää hallintorakenneuudistuksen toisen vaiheen vaikutukset poliisin omiin, sisäasiainministeriön yhteisiin sekä yhteistyöviranomaisten käyttämiin tietojärjestelmiin sekä määritellä, suunnitella ja toteuttaa tarvittavat muutokset 31.12.2009 mennessä. 

Työryhmän tehtävänä on myös selvittää poliisin keskushallintoviraston alueellistettujen osien ICT palvelujen tarve sekä tehdä Haltikille toimeksiannot palvelujen toteuttamiseksi.

Työryhmä voi tarvittaessa perustaa alatyöryhmiä.
 
Pora II tietojärjestelmä -työryhmään nimetään suostumuksensa mukaisesti seuraavat henkilöt:

•	Tietohallintopäälikkö Tapani Hämäläinen, SM/PO (Pj)
•	Suunnittelija Seija Roivainen, SM/PO (Siht.)
•	Ylitarkastaja Mari Hintikka ja ylitarkastaja Pasi Tenkanen, SM/PO/Sty
•	Tietohallintopäällikkö Erkki Liutu, Keskusrikospoliisi
•	It-suunnittelija Tomi Moilanen, Liikkuva poliisi
•	Lääninylikomisario Tapio Lehtonen, Etelä-Suomen lääninhallitus
•	Opettaja Hemmo Vianto, Poliisiammattikorkeakoulu
•	Lääninylikomisario Arto Lehtonen, Länsi-Suomen lääninhallitus
•	Lääninkomisario Petri Marjamaa, Itä-Suomen poliisin lääninjohto
•	Lääninpoliisiylitarkastaja Esko Kesti, Oulun poliisin lääninjohto
•	Vanhempi rikoskonstaapeli Tomi Hanhiniemi, Pirkanmaan poliisilaitos
•	Projektipäällikkö, Tiina Tervo, Haltik. Varajäseneksi Pekka Tikkanen, Haltik
•	Palvelukoordinaattori Irmeli Ikonen ja palveluesimies Jukka Ihanus, Palke
•	Valtionsyyttäjä, Christian Lundqvist, Valtakunnansyyttäjänvirasto
•	Tulliylitarkastaja Janne Suuriniemi, Tulli
•	Apulaisjohtaja Leena Silvennoinen, Oikeusrekisterikeskus
•	Järjestelmäpäällikkö Seppo Pastila, Ajoneuvohallintokeskus

Osallistuminen työryhmätyöhön on virkatyötä, josta ei makseta erillisiä korvauksia. Virkamatkoihin ja kokouskustannuksiin sekä tietojärjestelmine muutoksista aiheutuviin kustannuksiin on kohdennettu 400 000 euron erillisrahoitus.

Poliisijohtaja		Jorma Toivanen

Tietohallintopäällikkö		Tapani Hämäläinen

JAKELU		Poliisiosaston yksiköt
Keskusrikospoliisi
Liikkuva poliisi
Poliisiammattikorkeakoulu
Poliisin teknikkakeskus
Poliisin lääninjohdot
Helsingin poliisilaitos
Hallinnon tietotekniikkakeskus HALTIK
Palvelukeskus PALKE
Oikeusministeriö
Valtakunnansyyttäjän virasto
Oikeusrekisterikeskus
Ajoneuvohallintokeskus